OpenLLM-France/wikimedia huggingface dataset:
# Sistan i Balutxistan

Sistan i Balutxistan (en persa: استان سيستان و بلوچستان, Ostān-e Sīstān-o Balūchestān) és una de les 31 províncies de l'Iran, localitzada al sud-est del país, és fronterera amb el Pakistan i l'Afganistan.
La seva capital és Zahedan la qual té 591.330 habitants. La província és la tercera més gran de l'Iran amb una àrea de 181.785 km² i una població de 2,2 milions.

## Geografia

La província comprèn dues seccions: Sistan al nord on es troba el Dasht-i-Sistán formada per la conca del riu Helmand i la muntanya Khaje, i Balutxistan al sud, regió principalment muntanyenca amb gran varietat de climes a causa de la proximitat del mar d'Oman i la muntanya Kuh-i-Taftan.
Entre les muntanyes més importants de la província destaca el Kuh-i-Taftán, amb una altura de 4.300 m, el qual va esser un volcà actiu, i actualment és un dels punts més importants del país per practicar l'alpinisme. També són importants altres muntanyes com la muntanya Kuh-i-Bazman, el Birg, el Malek Siah Kuh i la muntanya Khaje.
Els rius més importants de la província són el riu Helmand, el Bampur, el Kajo, el Sarbaz i el Kahir; mentre que els llacs més grans són el llac Hamun, el Jazmurian i el Gowater.
La província és una de les regions més seques de l'Iran presentant-se un lleu augment de precipitacions d'est a oest, i un augment d'humitat a les regions costaneres. La província està subjecta a vents de temporada provinents de diferents llocs entre els quals destaquen el Levar que és un vent de 120 dies de durada a Sistan, el Quosse, el setè vent conegut com a Gav-kosh, el Nambi o vent del sud; el Hushak, els vents humits de l'oceà Índic, el Nord o Gurich, i el Gard o vent de l'oest.

## Cultura

Al sud i oest de Sistan i Balutxistan, la gent és en la seva majoria d'ètnia balutxis, els quals parlen el balutxi. El nom Balutxistan significa Terra dels balutxi en persa. D'altra banda, el nom persa de Sistan prové de l'antic persa Sakastāna, que significa Terra dels sakas, nom persa pels escites, que van dominar la regió en el primer mil·lenni a. C.
És una de les regions menys desenvolupades de l'Iran.

## Referències

* ↑ «Sistan i Balutxistan». ésAdir. [Consulta: 23 setembre 2023].

## Enllaços externs

* Portal de la Província de Sistan i Balutxistan
* Organització d'Administració de Sistan i Balutxistan Arxivat 2007-04-30 a Wayback Machine.
# Sion (Suïssa)

* Per a altres significats, vegeu «Sion».
Sion (francès) o Sitten (alemany) és una ciutat suïssa capital del cantó de Valais.

## Geografia

Malgrat que en el cens constin gairebé 30 mil habitants, cada dia acull més de 50 mil persones per treballar o com a destí turístic cosa que la converteixen en la més poblada del cantó i el centre econòmic d'aquesta.
Situat a la vall del Roine està coronada per la basílica menor o Castell de Valère i el Castell de Tourbillon, així com altres quatre castells.

## Història

Poblat des del neolític, fou habitat pels seduns, poble celta de la qual pren el nom llatí. En època romana estava a l'ombra d'Octodurus, fins que al segle V va acollir la seu episcopal i va començar a adquirir més importància.
A partir del 999 el bisbe de Sion es va convertir també en comte de Valais, cosa que el va enfrontar amb la dieta d'aquesta mateixa ciutat. Enfrontats amb els Savoia, el darrer setge de la vila fou el 1475.
El 1788 la ciutat va patir un fort incendi, però fou reconstruïda. Durant el segle xix es van aterrar les muralles, de les quals només queda la Torre de les Bruixes i la Torre de Guet.
Sion ha intentat tres vegades organitzar uns Jocs Olímpics d'Hivern el 1976, 2002 i 2006, però no ho ha aconseguit cap cop.

## Persones il·lustres

* Johnny Leoni, futbolista.

## Galeria d'imatges

* La lluna sobre la ciutat
* Orgue de 1430
* La basílica de Valère des de les ruïnes de Tourbillon
* Capella de Tots Sants i el castell
* La basílica de Notre Dame du Glarier
# Sitnianka

Sitnianka - Ситнянка (rus) - és un poble de l'óblast de Bélgorod, a Rússia. El 2010 tenia 64 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Sitkalidak

Sitkalidak (en rus: Ситкалидак) és una illa que es troba a l'oest del golf d'Alaska, a l'estat d'Alaska, Estats Units. Es troba a tocar de la costa sud-est de l'illa Kodiak, de la qual es troba separada per l'estret de Sitkalidak. La seva superfície és poc més de 300 km², amb uns 29 km de llargada per 24 d'amplada. El cim més elevat es troba a 482 msnm. Està deshabitada.

## Història

El 14 d'agost de 1784 hi va tenir lloc la massacre d'Awa'uq, una massacre perpetrada pel comerciant de pells rus Grigori Xélikhov, ajudat per homes de la Companyia Xélikhov-Gólikov contra indis alutiiq durant el domini rus d'Alaska.

## Referències

* ↑ «Geographic Names Information System». [Consulta: 23 març 2024].
* ↑ «G001 - Geographic Identifiers - Block 1448, Block Group 1, Census Tract 1, Kodiak Island Borough, Alaska». 2010 Census Summary File 1. United States Census Bureau. Arxivat de l'original el 2020-02-12.
* ↑ Sven Haakanson, Jr. (2010), Written Voices Become History. In Being and Becoming Indigenous Archaeologists. George Nicholas (editor). Left Coast press, Inc., 2010 (pp 118-9: Many of the survivors of the Awa'uq massacre died within the first twenty years Russian conquest, and those who lived chose not to pass the news of this horrible event on the next generation)
* ↑ Afognak Village Timeline (1784 Gregorii Shelikof arrives, and Awa'uq (Refuge Rock) massacre)
* ↑ (francès) Gordon L. Pullar, Ethnographie historique des villages sugpiat de Kodiak à la fin du XIXe siècle. In Giinaquq = Like a Face : Sugpiaq masks of the Kodiak archipelago (éditeurs: Sven Haakanson Jr. and Amy Steffian), 2009. University of Alaska Press.
# Sitara Achakzai

Sitara Achakzai (alemany: Sitara Atschiksai) (Afganistan, 1957 - Kandahar, 12 d'abril de 2009) va ser una política afgana-alemanya, activista pels drets de les dones i membre del consell provincial i parlament regional de Kandahar. Va ser assassinada pels talibans.
Resident a Alemanya des de principis de la dècada del 1980, el 2001, va retornar amb el seu marit a l'Afganistan, on inicia la seva labor com a activista pels drets humans. Com Malalai Kakar i Safia Amajan, Sitara Achakzai és considerada com una de les víctimes emblemàtiques del terrorisme talibà que busca apartar les dones de l'espai públic a Afganistan i Pakistan. El seu assassinat va ser a la ciutat de Kandahar a l'edat de 52 anys quan quatre homes en moto li haurien disparat al davant de casa seva.

## Referències

* ↑ «Taliban claims responsibility for killing female politician in Kandahar». Arxivat de l'original el 15 de novembre 2017. [Consulta: 8 maig 2017].
* ↑ «Options d'achat – NewsPostOnline.com». Arxivat de l'original el 26 de juliol 2012. [Consulta: 8 maig 2017].
* ↑ «Statement of Heidemarie Wieczorek-Zeul» (en alemany). German Federal Minister of Economic Cooperation and Development.
* ↑ «report of the Globe and Mail». [Consulta: 8 maig 2017].
* ↑ «Globe and Mail report on Sitara Achakzai's murder». [Consulta: 8 maig 2017].

## Vegeu també

* Llista de feministes musulmanes
# Some Kind of Wonderful

Some Kind of Wonderful és una pel·lícula estatunidenca dirigida per Howard Deutch estrenada el 1987, protagonitzada per Eric Stoltz, Mary Stuart Masterson i Lea Thompson, qui va guanyar un premi Young Artist a la millor actriu jove de pel·lícula dramàtica. A la banda sonora van participar-hi The Jesus and Mary Chain, entre d'altres.

## Argument

Watts és una noia que està secretament enamorada del seu amic Keith, qui no veu en ella més que una amiga. Aquest està penjat d'Amanda, la noia guapa de l'institut, i finalment aconsegueix una cita amb ella. Però l'antic promès d'aquesta, en Hardy, que prové de la part rica de la ciutat, no la deixarà anar tan fàcilment.

## Repartiment

* Eric Stoltz: Keith Nelson
* Mary Stuart Masterson: Watts
* Lea Thompson: Amanda Jones
* Craig Sheffer: Hardy Jenns
* John Ashton: Cliff Nelson
* Elias Koteas: Skinhead
* Molly Hagan: Shayne
* Maddie Corman: Laura Nelson
* Jane Elliot: Carol Nelson
* Candace Cameron: Cindy Nelson

## Rebuda

Rotten Tomatoes dona a la pel·lícula un índex del 80% dels crítics basats en 35 ressenyes. Roger Ebert de Chicago Sun-Times va elogiar la pel·lícula, definint-la com interessant i entretinguda. Janet Maslin de The New York Times va declarar que Some Kind of Wonderful és una "versió reciclada molt millorada de Pretty in Pink, ". Richard Schickel de Time, tanmateix, va criticar la pel·lícula per ser no real. L'actuació de Masterson va senyalada elogiosament per diversos crítics.

## Referències

* ↑ Premis, a IMDb (anglès)
* ↑ Banda sonora, a IMDb (anglès)
* ↑ «Some Kind of Wonderful». The New York Times.
* ↑ «Some Kind of Wonderful (1987)». Rotten Tomatoes.
* 1 2 Ebert, Roger. «Review: Some Kind of Wonderful». Chicago Sun-Times, 27-02-1987. Arxivat de l'original el 2011-06-06. [Consulta: 19 desembre 2016].
* 1 2 Maslin, Janet. «Film: 'Some Kind of Wonderful'». The New York Times, 27-02-1987.
* ↑ Richard Schickel. «Cinema: Teen Turmoil Some Kind Of Wonderful». Time, 09-03-1987. Arxivat de l'original el 2013-08-19. [Consulta: 19 desembre 2016].
* ↑ «Some Kind of Wonderful». Variety, 01-01-1987.
* ↑ Richard Harrington. «Some Kind of Wonderful». The Washington Post, 28-02-1987.
# Siwepalar-Huppak

Siwepalar-Huppak o Siwe-Palar-Khuppak va ser rei d'Elam entre els anys 1778 aC i 1745 aC, aproximadament. Formava part de la Dinastia Epàrtida.
Al voltant del 1767 aC, Siwepalar-Huppak va acordar una coalició amb Zimri-Lim rei de la ciutat estat de Mari i Hammurabi de Babilònia per anar contra la ciutat d'Eixnunna. La va conquerir i va imposar un sukkal (visir) anomenat Kudu-zuluix a Susa, sota les seves ordres directes. Els altres dos membres de la coalició es van girar contra ell quan va intentar expandir el seu poder cap a Babilònia. Hammurabi, aliat amb Zimri-Lim, va expulsar les forces elamites d'Eixnunna. Un dels generals que dirigia els atacs contra els dos reis, era Kunnam d'Elam que apareix en moltes de les Tauletes de Mari.
En una tauleta d'argila, Siwepalar-Huppak es refereix a si mateix amb els títols de "Governador d'Elam" i "El que engrandeix l'Imperi". Es creu que la tauleta es va fer després de ser derrotat per la coalició d'Hammurabi i Zimri-Lim, i que el títol "El que engrandeix l'Imperi" es refereix a les conquestes que va realitzar a la part oest del territori per compensar la seva derrota. Aquesta hipòtesi està recolzada pel fet que un document del segle xii aC parla de Siwepalar-Huppak com un dels grans homes d'Elam.

## Referències

* 1 2 Edwards, I.E.S (et al.). The Cambridge ancient history, vol. 2, part 1. Cambridge: Cambridge University Press, 1973, p. 263-265.
* 1 2 Van de Mieroop, Marc. King Hammurabi of Babylon: A Biography.. Hoboken: Wiley-Blackwell, 2008, p. 16-18. ISBN 9780470695340.
# Solleric

«Solleric» té aquests significats:
* Solleric -a, gentilici de Sóller (Mallorca)
** Solleric, subdialecte del català insular, propi de Sóller
* Solleric, possessió del terme de Llucmajor, Mallorca
* Solleric, possessió del terme d'Alaró, Mallorca, vinculada a Oliclar
** Torrent de Solleric, torrent que neix a Solleric, Alaró
** Marquès de Solleric, títol nobiliari vinculat a la possessió de Solleric, Alaró
*** Can Solleric, casa senyorial dels marquesos de Solleric a Palma
# Solleric (Llucmajor)

Solleric és una possessió del terme de Llucmajor, Mallorca. Està situada a la marina.
Està situada entre Son Moro, Vallgornera, el Camí des Palmer, ses Pedreres Velles i Guiamerà. El 1307 era una de les més riques del terme. Era ja dividida i hi havia quatre cases. Una de les parts era denominada Solleric Menor. El 1358 hi havia pedreres. El segle xiv fou de les famílies Despuig, Pastor i Puigcerver. Confrontava amb Vallgornera i es Rafal Roig. El 1352 fou parcialment adquirida pels Pastor, una de les famílies més rellevants de Llucmajor. El segle xv, les diferents parts de la primitiva alqueria eren de propietaris de Palma, sobretot dels Sureda i dels Albertí. El 1571 la possessió principal era del senyor Miquel Sureda-Sanglada i les cases no eren habitades perquè era conrada des de la possessió de Capocorb Vell. Era dedicada a conreu de cereals i a la ramaderia ovina. El 1741 tenia 126 quarterades.

## Construccions

Les cases de la possessió estan integrades per una sèrie de bucs adossats disposats en forma d'"L" i en els quals hi ha l'habitatge dels amos, l'habitatge dels senyors i diverses dependències agropecuàries: molí de sang, estables i pallissa. De forma aïllada, entorn de la casa, hom n'hi troba d'altres: solls, portasses, caneres, sestadors, vaqueria, colomer, barraca, pallissa i quartera. La casa té dues crugies i dues altures: planta baixa (destinada a la vida domèstica) i porxo (destinat a graner només a la zona dels amos). Com a instal·lacions hidràuliques hi ha un aljub situat a un pati de devora la casa i un safareig aïllat.

## Jaciments arqueològics

A Solleric hom hi pot trobar dos jaciments arqueològics prehistòrics.

## Referències

* ↑ Gran Enciclopèdia de Mallorca. Palma: Promomallorca, 1988-2004. ISBN 8486617172.
* ↑ de Luna, J; i col «Arquitectura de Fora Vila Tom III» (pdf). Catàleg de béns immobles [Llucmajor], 2000, pàg. 18. Arxivat de l'original el 4 de gener 2014 [Consulta: 6 gener 2014].
# Soliónoie Ózero (Stàvropol)

* Per a altres significats, vegeu «Soliónoie Ózero».
Soliónoie Ózero (en rus: Солёное Озеро) és un poble (un khútor) del krai de Stàvropol, a Rússia, que en el cens del 2010 tenia 758 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Stavros (pel·lícula)

Stavros és una pel·lícula pornogràfica germano-italiana de 1999 escrita i dirigida per Mario Salieri. En va fer una continuació, Stavros 2.

## Argument

Stavros és un milionari que va començar com un pobre immigrant grec i ha esdevingut un magnat amb un gran imperi econòmic. Alguns testimonis de primera mà expliquen com viu enmig de luxe i com tracta i explota les dones del seu entorn. Maddalena Ruta és una coneguda actriu que treballa sota la jerarquia de Stavros com a encarregada d'un bordell. L'atractiva presentadora de televisió Antonella Strato fa una entrevista amb ell, on les noies descobreixen que no han obtingut res amb la seva submissió sexual, i en canvi ell se n'ha aprofitat tot el que ha volgut.

## Repartiment

* Laura Angel: Noia de l'autobús
* Lisa Belle: Noia cega
* Madalina Ray: jove Maddalena Ruta
* Susanna Gabrio: anciana Maddalena Ruta
* Jenny Ulvari: Secretària de Helmut
* Joaly: Antonella Strato
* Océane
* Monica Roccaforte: jove Monica Foster
* Gianna Brosio: anciana Monica Foster
* Sandra Wicked: mare No. 1

## Premis

* 2000 : Festival Internacional de Cinema Eròtic de Barcelona: Premi Ninfa a la millor pel·lícula.
* 1999 : Venus Award: millor llargmetratge
* 1999 : Hot d'Or: millor pel·lícula, millor pel·lícula francesa

## Referències

* ↑ Stavros a The Dreamers
* ↑ «FICEB 2000 Awards». Web.archive.org, 09-06-2007. Arxivat de l'original el 2007-06-09. [Consulta: 4 maig 2014].
* ↑ «Hot d'Or archives presse x, articles sur les Hot d'or». Hot-dor.fr. Arxivat de l'original el 2014-03-16. [Consulta: 9 maig 2014].

## Enllaços externs

* Stavros 1 a Internet Adult Film Database
# Sosnovka (assentament rural de Sosnovka)

* Per a altres significats, vegeu «Sosnovka».
Sosnovka (en rus: Сосновка) és un poble del krai de Perm, a Rússia, pertany a l'assentament rural de Sosnovka. El 2010 tenia 215 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2014-09-10. [Consulta: 10 setembre 2014].
# Sosnowiec

Sosnowiec (en alemany Sosnowitz) és una ciutat del sud de Polònia, al costat de Katowice, al voivodat de Silèsia. El riu Przemsza travessa la ciutat.
Sosnowiec forma part d'una megalòpolis, la Mancomunitat Metropolitana de l'Alta Silèsia, que rodeja els 2-3 milions d'habitants. La població del municipi és de 220.450 habitants (2009).

## Història

Sosnowiec, així com gran part de Silèsia, pertangué al Sacre Imperi Romà fins a la seva conquesta per part de Prússia el 1742.
De la mateixa manera que la resta de Polònia, Sosnowiec patí les conseqüències de la Primera Guerra Mundial, principalment a les indústries, però sobretot les de la Segona. L'exèrcit nazi alemany causà un gran extermini entre la població jueva, del voltant del 22%, que foren deportats majoritàriament al Camp de concentració d'Auschwitz.
Després de les guerres, Sosnowiec es desenvolupà. El 1975 la ciutat s'expandí absorbint pobles que van acabar convertits en districtes. Per causes com ara aquesta, però també gràcies a la millora industrial, assolí els 200.000 habitants el 1977. El 1987 arribà al seu màxim.

## Economia

Recentment, Sosnowiec s'ha transformat de centre d'indústries pesants a centre de comerç i serveis. No obstant això, diverses mines de carbó o fàbriques d'acer continuen operant-hi.

## Ciutats agermanades

Sosnowiec està agermanada amb:
* Casablanca, Marroc
* Derhatxi, Ucraïna
* Idar-Oberstein, Alemanya
* Komárom, Hongria
* Les Mureaux, França
* Roubaix, França
* Suceava, Romania

## Referències

* ↑ Memorial de los judíos deportados de Sosnowiec (castellà)
# Sosnovoborsk

Sosnovoborsk (en rus Сосновоборск) és una ciutat del krai de Krasnoiarsk, a Rússia. Es troba a la vora dreta del Ienissei, a 30 km al nord-est de Krasnoiarsk. Fou fundada el 1971 per acollir el personal d'una important fàbrica de remolcs per a camió. Rebé l'estatus de ciutat el 1985.
# Stefano Colagè

Stefano Colagè (Canino, Viterbo, 8 de juliol de 1962) va ser un ciclista italià, que fou professional entre 1985 i 1998. Durant la seva carrera esportiva destaca la victòria a la Tirrena-Adriàtica de 1995.

## Palmarès

* 1983
** 1r a la Coppa Ciuffenna
* 1986
** 1r al Giro dell'Umbria
* 1987
** 1r al Memorial Nencini
* 1989
** 1r al Giro dell'Umbria
* 1991
** Vencedor d'una etapa de la Volta a Suïssa
* 1992
** 1r a la Coppa Agostoni
** 1r al Trofeu de l'Etna
** Vencedor d'una etapa de la Tirrena-Adriàtica
* 1993
** Vencedor d'una etapa de la Vuelta al Táchira
* 1994
** Vencedor d'una prova del Trofeo dello Scalatore
* 1995
** 1r de la Tirrena-Adriàtica i vencedor d'una etapa
** 1r al Giro de Calàbria
** 1r al Gran Premi de Lugano
** 1r al Trofeu de l'Etna
** 1r al Trofeu Pantalica
** Vencedor d'una prova del Trofeo dello Scalatore
* 1996
** 1r al Critèrium dels Abruços
* 1998
** 1r al Trofeu Pantalica

### Resultats al Giro d'Itàlia

* 1986. 13è de la classificació general
* 1993. 87è de la classificació general

### Resultats al Tour de França

* 1993. 60è de la classificació general
* 1995. 106è de la classificació general

## Enllaços externs

* Fitxa de Stefano Colagè a sitiodeciclismo.net
# Sulayman too

Sulayman moo (kirguís Сулайман тоо, comercialitzada en anglès com Sulayman Mountain) és una pel·lícula russo-kirguís del 2017 dirigida per Elisaveta Stixova. La pel·lícula es va presentar al programa de competició principal de llargmetratges del 25è Festival Internacional de Cinema de Minsk "Listapad"

## Argument

Karabas no és un personatge molt agradable: un jugador àvid i amant de les begudes, és extremadament infantil i acostumat al món que gira al seu voltant. Quan la seva primera dona Jipar informa que el seu fill perdut des de fa temps ha estat trobat, Karabas s'apressa cap a ella, cosa que no agrada a la seva nova dona, Turganbyubyu, que també espera un fill. El nus de les relacions dins la família s'estreny i Karabas entén que no es podrà viure a l'antiga manera. La història de la maduresa tardana d'un home que ha de perdre el seu amor per trobar-lo es va rodar als voltants del mont Suleiman, Patrimoni de la Humanitat de la UNESCO

## Repartiment

* Daniel Dairbekov
* Perizat Ermanbetova
* Asset Imangaliev
* Turgunai Erkinbekova

## Premis

* Asian Film Festival Barcelona (2018) Premi a la millor pel·lícula de la Secció Panorama,
* Festival Internacional de Cinema de Karlovy Vary (2018): Premis Est de l'Oest i Fedora.
* Festival Internacional de Cinema de Bratislava (2018) Premi al millor actor (Asset Imangaliev)

## Referències

* 1 2 «Сулейман гара» (en belarús). Сайт кінафестывалю «Лістапад». Arxivat de l'original el 2021-10-21. [Consulta: 22 octubre 2021].
* ↑ Karlovy Vary Film Review: ‘Suleiman Mountain’, Variety, 14 de juliol de 2018
* ↑ Crítica: Suleiman Mountain a cineuropa.org
* ↑ Ash is the Purest White, mejor película de la sección oficial del Asian Film Festival Barcelona 2018, Casa Asia, 11 de desembre de 2018
* ↑ SUleiman Mountain al web del Festival

## Enllaços externs

* Tràiler de la pel·lícula a YouTube
# Sulaymani

Sulaymani fou un principat tribal kurd autònom d'origen marwànida, establert inicialment a Khukh a la comarca de Ghazali (entre el Kulp i el Batman Su abans de la seva confluència) oi posteriorment estès a nombrosos castells del territori fins al Tigris. Els sulaymani eren la tribu dirigent confederats a diverses tribus la major part nòmades, entre les quals la principal era la dels Banuki, i la més activa la dels Basiyan; algunes tribus eren yazidites. El principat no tenia bones relacions amb el seu veí el principat de Sasun. Es van dividir en dues branques, la de Kulp i Batman i la de Mayyafarikin.

## Referències

* Enciclopèdia de l'Islam, V, 462
# Sulaymanita

«Sulaymanita» té aquests significats:
* Dinastia sulaymànida o dels sulaymànides
* Branca sulaymanita o dels sulaymaniytes dins l'ismaïlisme, vegeu Ismaïlisme
# Campionat del Món de Trial 2020

La temporada de 2020 del Campionat del Món de trial fou la 46a edició d'aquest campionat, organitzat per la FIM. El calendari oficial constava de 8 proves puntuables, celebrades entre el 5 de setembre i l'11 d'octubre. 2 de les proves programades es disputaren als Països Catalans: el Gran Premi d'Andorra a Sant Julià de Lòria els dies 19 i 20 de setembre. El campionat varià considerablement el seu calendari tradicional a causa de la pandèmia de COVID-19.

## Classificació final

| Posició | Pilot | Motocicleta | Punts |
| 1 | Toni Bou | Montesa | 152 |
| 2 | Adam Raga | TRRS | 121 |
| 3 | Jaime Busto | Vertigo | 105 |
| 4 | Jorge Casales | Gas Gas | 98 |
| 5 | Jeroni Fajardo | Sherco | 82 |
| 6 | Gabriel Marcelli | Montesa | 82 |
| 7 | Takahisa Fujinami | Montesa | 78 |
| 8 | Miquel Gelabert | Gas Gas | 75 |
| 9 | James Dabill | Beta | 62 |
| 10 | Dan Peace | Sherco | 45 |

## Referències

* «Championship 2020» (en anglès). trialonline.org. [Consulta: 30 octubre 2020].
* «Championship overview. Ranking riders 2020» (en anglès). fim-moto.com. FIM, 2020. [Consulta: 30 octubre 2020].
# Un model

Un model és una pintura sobre tela feta per Francesc Galofré i Oller el 1894 i que es troba conservada actualment a la Biblioteca Museu Víctor Balaguer, amb el número de registre 251 d'ençà que va ingressar el 1894.

## Descripció

Pintura en el centre de la qual hi ha el retrat de cos sencer d'un home vell assegut en un tamboret, tot fumant en pipa. Porta un barret a la mà, una capa penjada a les espatlles i espardenyes amb betes. L'escena té lloc en una sala, al fons de la qual hi ha, el marge inferior esquerre d'un quadre de gran format.

## Inscripció

Al quadre es pot llegir la inscripció "Galofre Oller"; "94".

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.

## Enllaços externs

* Web oficial del museu